বাংলায় ভোট কবে? কবে ঘোষণার সম্ভাবনা? দেখুন বিগ আপডেট

ওয়েবডেস্ক- রাজ্যের ভোটের (Vote) বাদ্যি বেজে উঠেছে। প্রচারও শুরু হয়ে গেছে জোর কদমে। এই অবস্থায় এখন বড় প্রশ্ন কবে ভোট? সূত্রের খবর, আগামী ২৫ ফেব্রুয়ারিতে (25 February) থেকে ২৮ (28 February) এর মধ্যে ভোট ঘোষণা করতে পারে নির্বাচন কমিশন (Election Commission), এমনটাই সূত্রের খবর।

রাজ্য বিজেপি সূত্রে খবর, দলের প্রস্তুতি সেই ভাবে রাখতে দিল্লি থেকে বলা হয়েছে। এবার ভোট বেশি দফায় হবে না বলে মনে করছে রাজ্য বিজেপি। তাই ভোট ঘোষণার পর সময় খুব কম পাওয়া যাবে বলে দলীয় সূত্র বলছে। ইতিমধ্যে বেসরকারি সংস্থায় বিজেপির প্রথম দফার প্রাথমিক তালিকা একটা তৈরি হয়েছে। তবে বিজেপি সূত্রে খবর, এই তালিকা চূড়ান্ত নয়। তবে কোন কেন্দ্রে কি ধরনের প্রার্থী দিতে হবে তার আভাস রয়েছে। বিজেপির প্রার্থী তালিকা ঠিক করে দলের পার্লামেন্ট কমিটি। তাই তারাই এই ব্যাপারে চুড়ান্ত সিদ্ধান্ত নেবে। তবে ভোট ঘোষণা ফেব্রুয়ারি শেষ দিকে হলে রাজ্য বিজেপি সব প্রস্তুতি সেরে রাখতে চাইছে।

আরও পড়ুন- ED-র রেডকে পাত্তা না দিয়ে বাঁকুড়ায় অভিষেক, বিজেপিকে তুলোধনা করে কী বললেন শুনুন?

প্রসঙ্গত, বিহারের পর বাংলায় শুরু হয় এসআইআর। বিহারের পর পশ্চিমবঙ্গ, তামিলনাড়ু, কেরল, উত্তরপ্রদেশ, রাজস্থান, ছত্তিশগড়, গোয়া, গুজরাট, মধ্যপ্রদেশ সহ কেন্দ্রশাসিত অঞ্চল লাক্ষাদ্বীপ, পুদুচেরি, আন্দামান-নিকোবরে এসআইআর ঘোষণা হয়। বর্তমানে এসআইআর শুনানি চলছে।

২০২৬ সালের বিধানসভা নির্বাচনে একদফায় ভোট হতে পারে। সিইও দফতরের তরফে সেই প্রস্তাবে জানানো হয়েছে, পর্যাপ্ত বাহিনী দিয়ে পশ্চিমবঙ্গ একদফায় ভোটগ্রহণ সম্ভব। তবে এই বিষয়ে সিদ্ধান্ত নেবে কমিশনের ফুল বেঞ্চ। পশ্চিমবঙ্গ ছাড়াও এবার কেরল, তামিলনাড়ু, অসমের মতো রাজ্যে একসঙ্গে বিধানসভা নির্বাচন ঘোষণা হবে। সেই ভোটের দিনক্ষণ ঠিক করতে শীঘ্রই বৈঠকে বসছে কমিশনের ফুল বেঞ্চ।

ইতিমধ্যেই একপ্রস্ত আলোচনা হয়েছে। কিছুদিন আগেই সংশ্লিষ্ট সব রাজ্যের সিইওকে তলব করেছিল কমিশন। সেই বৈঠকে উপস্থিত ছিলেন সিইও মনোজ আগরওয়াল। বৈঠকে ভোটের দফা নিয়ে বিস্তারিত আলোচনা হয়েছে। বিশেষত পশ্চিমবঙ্গে ভোটের দফা কমানোর বিষয়টি নিয়ে সিইও-র মতামত জানতে চায় কমিশন। মনোজ আগরওয়াল জানিয়েছেন, এক দফায় ভোট সারতে রাজ্য প্রয়োজনীয় সংখ্যক ভোট কর্মী রয়েছে। পর্যাপ্ত বাহিনী পেলে বাংলায় একদফায় ভোট করা সম্ভব।